# Intímne piercingy

*Určite už takmer každý z nás počul pojem „piercing“ . Pre niektorých ľudí to nie je nič lákavé, avšak nájdu sa aj ľudia, ktorí týmto „umením“ žijú. Pomáha im to nájsť samého seba, odpútať sa od zlých životných etáp a zažiť pocit radosti. Nechajte sa sprevádzať našou cestou ohľadom tvorby piercingov. Takže, odložte predsudky nabok a možno aj vy objavíte v samom sebe lásku či vzťah ku kreatívnemu vyjadreniu nenávideného a zároveň milovaného nosenia piercingov.*

**V tomto článku sa dozviete:**

1. **Čo je to piercing?**
2. **Za akým účelom sa piercing nosí?**
3. **Druhy intímnych (genitálnych) piercingov**
4. **Bolesť pri piercingu**

## Čo je to piercing?

Slovo **piercing** pochádza z anglického slova „**pierce**“, čo znamená „**prepichnúť“**. Je to teda prepichnutie určitej časti tela (kože) a vloženie šperku do vzniknutého tunela. Piercing sa môže umiestňovať **na rôzne časti tela**, ako sú uši, tvár, jazyk, ale aj prsné bradavky, brucho a genitálie. To platí pre **ženy**, ale aj pre **mužov**.

Najlepšími **šperkami** sú tie, ktoré sú vyrobené z **titánu** (nespôsobuje nežiadúce reakcie). Ak premýšľate o tom, že chcete piercing dbajte hlavne na dobrú hygienu. Pri dobrej hygiene sa znižujú riziká ako napríklad infekcie.

## Za akým účelom nosia ľudia piercingy?

* *Z****estetických*** *dôvodov (dekoratívny účel)*
* *Z****náboženských*** *dôvodov*
* *Z****kultúrnych*** *dôvodov*
* *Zo* ***sexuálnych*** *dôvodov*
* Pomerne diskutabilný účel, väčšinou ide len o ozdobnú funkciu
* Aj keď sa tento dôvod uvádza, tak je tu veľký priestor na diskusiu. V prípade VCH, trianglu a piercingu klitorisu by sa dalo diskutovať a uvažovať o možnej lepšej stimulácií miesta, a tým aj zlepšenie sexuálneho pôžitku. U ostatných nie.

Motivácia k piercingu býva rôzna. Ženy si vďaka nim môžu plniť svoje očakávania a dotvárať svoju osobnosť. Môže sa jednať taktiež o **liečebný proces**. Tým, že sa žena bude cítiť viac sebavedomá vďaka piercingu, môžu ustupovať jej úzkostné stavy, pocity menejcennosti alebo depresie.

## Druhy intímnych piercingov

Pred aplikáciou ženského intímneho piercingu je potrebné zvážiť samotnú **anatómiu intímnych partií,** pretože každá žena je odlišná a niekedy býva problémom daný druh piercingu vôbec urobiť práve kvôli anatómií. Najlepšie je, aby ste sa poradili so svojím piercerom, ktorý vám odporučí druh alebo typ piercingu, ktorý je možné vykonať čo najjednoduchšie a s najmenším percentom možných komplikácií.

**Druhy mužského piercingu rozlišujeme:** Freenum, Apadravia, Ampallang, Princ Albert, Dydoe, Guiche a Hafad

**Druhy ženského piercingu rozlišujeme:**

Podľa miesta na: **bradavku** a **ženský genitál**

***Bradavka:***

* **Vertikálny piercing bradavky**
* **Horizontálny piercing**
* **Cross**

Pomocou piercingu je možné vytvoriť aj **rôzne tvary** (štvorec, písmeno X... tieto druhy patria medzi rarity pomocou aplikácie šperku na bradavku)

**Cross**

Cross je druh piercingu, ktorý vzniká aplikáciou vertikálneho a horizontálneho piercingu, ktoré vytvárajú pomyselný kríž.

## Druhy intímnych (genitálnych) piercingov

### Piercing pyskov ohanbia- ženský genitál

Jedná sa o piercing, ktorý je **vedený pyskami ohanbia**. Je možné ho aplikovať na veľkých i malých pyskoch. Pri prepichnutí oboch pyskov v rovnakom mieste ich je možné spojiť šperkom. Pri tomto type piercingu nedochádza ku žiadnemu sexuálnemu dráždeniu, čiže ide iba o estetický vzhľad. Ženy tu najčastejšie nosia krúžky, banánik a krúžky s guľôčkami. Vonkajšie pysky sa hoja dlhšie (niekedy až pol rok).

### Piercing Venušinho pahorku

Ide o veľmi obľúbený a častý piercing

### Piercing klitorisu

Jedná sa o menej častý piercing, ktorý je vedený priamo klitorisom. Vzhľadom na to, že ide o veľmi prekrvenú partiu tela, hojenie je ťažšie. Tento druh piercingu nie je veľmi obľúbený, hlavne kvôli riziku straty citlivosti na tomto mieste.

### Deep Hood piercing

Tento piercing je vedený v oblasti klitorisu. Deep hood je v umiestnený hlbšie v tele, pod klitorisom. Iným typom je Vertical hood a Horizontal hood.

### Female Guiche

Horizontálny piercing medzi pošvou a análnym otvorom

### Horizontal Hood piercing

Horizontálny piercing kožtičky nad klitorisom

### Fourchette piercing

Vertikálny piercing hrádze medzi pošvou a análnym otvorom. Tento piercing sa hojí veľmi dobre. Väčšinou hojenie trvá cca mesiac. Prvé dva týždne je dobré vyvarovať sa kúpaniu na verejných kúpaliskách.

### Hymen piercing

Piercing panenskej blany, ktorý nie je veľmi častý. Tento piercing nemá presne stanovené miesto prepichnutia. O jeho mieste na panenskej blane rozhoduje piercer.

### Inner Labia piercing

**Piercing vnútorných pyskov**. Jedná sa o **dekoratívny piercing**, ktorý sa ľahko aplikuje a hojí. Keďže koža je jemná a tenká (avšak silná) s dobrým prekrvením.

### Isabella piercing

Je menej častý typ piercingu. Je vizuálne podobný piercingu Vertical hood, ale je vedený pod klitorisom a vystupuje z tela nad ústím močovej trubice. Nie je príliš častý, pretože sa nachádza príliš blízko klitorisu a mnohí pierceri sa ho neodvážia aplikovať.

### Nefertiti piercing

Tento piercing prechádza pod kožou klitorisu od spojenia vonkajších pyskov a druhý koniec sa môže dotýkať klitorisu, ktorý súčasne stimuluje. Je považovaný za ešte viac bezpečnejší ako Isabella piercing, pretože neprechádza pod klitoris. Nefertiti piercing vystupuje tesne nad klitorisom. Jedná sa o kombináciu Vertical Hood a Christina piercing.

### Outer Labia piercing

**Piercing vonkajších pyskov.** To, či si môžete dovoliť tento typ piercingu záleží od vašej anatómie. Najlepšie hojenie pyskov je u tých tenších s definovanými okrajmi.

### Princess Albertina

Ide o menej častý piercing, ktorý je obdobou mužského princa Alberta. Šperk do tela vstupuje močovou trubicou a vychádza nad spodným okrajom pošvového vchodu. Tkanivo pri aplikácií piercingu nie je možnú poriadne uchopiť kliešťami, takže jeho aplikácia úplne závisí od šikovnosti piercera. Nositeľky musia mať dostatočne širokú močovú trubicu, aby im šperk nebránil pri močení.

### Princess Diana

Obdobný piercing ako aj Vertical hood. Rozdiel je ten, že šperk vychádza z tela na boku hornej časti klitorisu a nie uprostred.

### Triangle piercing

**Piercing vedený pod klitorisom**. Vystupuje z tela v miestach, kde sa koža klitorisu spája s vonkajšími pyskami ohanbia.

### Vertical hood piercing

**Piercing kožtičky nad** **klitorisom** umiestnený vertikálne uprostred, často sa používa aj označenie piercingu kapucky klitorisu, piercing predkožky klitorisu. Je jedným z najbežnejších genitálnych piercingov. Označuje sa aj skratkou „**VCH**“ a „Speed trap“. Tento piercing sa hojí rýchlo (30dní) a bezproblémovo, pokiaľ je udržovaný v čistote.

## Bolesť pri piercingu

Nakoľko ide o invazívny zásah do tela, nejde o bezbolestný zákrok. Avšak, intenzita bolesti závisí od:

* **Miesta** (hygienické prostredie, pokoj...)
* **Individuálneho prahu bolesti**
* **Aktuálneho psychického stavu klienta** (stres, nepokoj, intenzívny strach...)
* **Skúseností piercera** (profesionality, ľudský prístup...)

Komplikácie môžu byť spojené s nevhodnou voľbou odborníka. Ak profesionál nemá dostatok skúseností, môže dôjsť k poraneniu okolia tkaniva. Znalosť anatómie je prioritou číslo jedna. Neskúsený piercer môže poraniť cievy, a tým pádom nastane masívne krvácanie alebo zasiahnutie nervu, je **nutné vyhľadať lekársku pomoc.**

**Tip: Nikdy si nedávajte robiť piercing neskúseným laikom alebo v domácom prostredí!**

Pocit prvého vpichu sa dá prirovnať k odberu krvi. Samozrejme, tento pocit sa môže u každého líšiť. **Závisí hlavne od:**

* Prekrvenia daného miesta
* Typu tkaniva
* Ďalších faktorov

Pre niektorých ľudí je bolestivý aj úchop miesta do klieští pred prepichom. V prípade piercingu bradavky môže osoba po aplikácií cítiť stále tlak a zvieranie častokrát to ľudia opisujú akoby ešte stále mali bradavku v kliešťoch. Viac ako o bolesť sa jedná hlavne o veľký nával tlaku, pri niektorých typoch piercingu. Samotná bolesť pri piercingu trvá veľmi krátko. Ide hlavne o veľmi **nepríjemný pocit.**

**Skúsenosť:** Z vlastnej skúsenosti viem, že prepich kanylou **bolí omnoho menej** ako vpich klasickou kovovou ihlou. Pri kanyle je nasadzovanie šperku **príjemnejšie**. Príjemnosť závisí od skúseností, praxe a šikovnosti piercera. Občas to môže trochu bolieť, avšak nie je to nič „strašné“, čo by vám mohlo ubrať 10 rokov života. Práve naopak!

## Znaky hygienického štúdia piercera

* Sterilizačný prístroj
* Jednorazové pomôcky
* Dezinfikované pomôcky

## Kedy je potrebné piercing odstrániť?

* Ak doba hojenia presiahne jeden rok a koža okolo vpichu stále nie je zacelená
* Alergická reakcia
* Infekcia
* Plánovaná operácia
* Tehotenstvo

Pri rozhodnutí piercing odstrániť, by ste sa mali poradiť so svojím piercerom a ošetrujúcim lekárom.

## **Pár slov na záver článku**

Dobre zvažujte všetky informácie, ktoré sa k vám dostanú. Nie totiž všetky môžu byť pravdivé. Rozhodne vám odporúčam sledovať môj blog. Keďže sama som piercerka a mám množstvo skúseností. Ak si s niečím ohľadom piercingu neviete dať rady, spýtajte sa v komentároch alebo v správe. Veľmi rada vám poradím. Ak hľadáte profesionálneho piercera, pokojne ma kontaktujte.